cardigan
Store norske leksikon,Kunst og estetikk,Søm, klær og mote,Klesplagg
Cardigan er en strikket jakke utført i tynt, entrådet ullgarn. Cardigan blir brukt av voksne og barn.
Et cardigansettet består av en genser, vanligvis kortermet, og en jakke i samme farge og utført i det tynne ullgarnet som opprinnelig kom fra grevskapet Cardigan i Wales. Cardigansettet var et svært populært moteplagg blant unge jenter og damer fra slutten av 1950-tallet og inn på 1960-tallet. Historie Designet av den tynne ulljakken med raglanfelling til ermene kan føres tilbake til offiser og lord Cardigan, som ledet kavaleriet i et store slaget på Balaklava på Krim. Det slaget endte ikke bra for engelskmennene. Lord Cardigan fikk laget jakken i tynn ull med raglanfelling for å ha den under militæruniform i Krimkrigen (1852–1854). Han visste at det var kaldt der vinterstid, og at militæruniformene bar mer preg av paradeuniform enn av stridsbekledning for vintervær. Mens lord Cardigan var den som først introduserte plagget var det moteskaper Coco Chanel som gjorde det populært blant kvinner på 1920-tallet. Hennes første kolleksjoner var sportstøy, og da hun selv ble lei av gensere som ødela frisyren laget hun lette ulljakker med knepping i front og lommer. Les mer i Store norske leksikon genser klær